
РЕПУБЛИКА СРБИЈА

КОЛУБАРСКИ УПРАВНИ  ОКРУГ

Ваљево, Карађорђева 31

тел: 014/221-655, факс 014/227-466

___________________________________________________________________________
Ваљево: 04.08.2015. год.

Број:909-03-00004/2015-01

З А П И С Н И К

Са Треће седнице Савета Колубарског управног округа, одржане 04.08. 2015. године са почетком у 10.00 часова код начелника Колубарског управног округа.

Присутни:

1. Горан Миливојевић, начелник Колубарског управног округа,
2. Милорад Илић, помоћник Градоначелника Ваљева,

3. Дарко Глишић, председник општине Уб,

4. Драган Лазаревић, председник општине Љиг,
5. Бобан Јанковић, председник општине Мионица,
6. Живорад Бојичић, председник општине Лајковац,

7. Милан Симић, председник Скупштине Осечине,

8. др Слободан Гвозденовић, Народни посланик, из Ваљева, и

9. Драган Јанковић, шеф одсека, секретар Савета округа, записничар.
На  почетку седнице Савета Горан Миливојевић, начелник округа и председавајући  поздравио је  присутне, представио се као новопостављени начелник Управног округа, захвалио присутнима на присуству и отворио Трећу седницу Савета Колубарског управног округа.  

Предложио је  ДНЕВНИ РЕД,  који је једногласно прихваћен, са следећим тачкама:


1.Предлагање активности којима ће се Савет округа бавити у наредном пероду, и 


2.Разно 

Председавајући је реч дао Дарку Глишићу, председнику општине Уб, који  је на почетку честитао начелнику постављење. У свом излагању истакао је важност заједничких пројеката, као и који су то пројекти од заједничког интереса за све општине и Град. Како смо са активностима на пројектима за ову годину закаснили, неопходно је да се припремамо за активности у наредној години. Једна до основних активности у наредној, а  то треба да се ради и у текућој  години, треба да буде појачан рад инспекцијских органа, посебно због усвајања новог Закона о инспекцијском надзору, који је проширио овлашћења инспектора у надзору. Зато посебну пажњу треба посветити раду инспекција. Поред активности инспекцијских органа, пажњу треба усмерити на утврђивање  заједничких циљева Савета округа, и то пре свега на капиталне пројекте који су од интереса за све општине и Град. Значи, пажњу треба усмерити на рад инспекција и капиталне пројекте од значаја за све општине и Град. 
Помоћник  градоначелника Ваљева, Милорад Илић, је такође навео да пажњу треба посветити пројектима као што су Регионална депонија „Каленић“, пројекат водоснабдевања из хидрозахвата „Стубо-Ровни“, Коридор „Београд- Јужни Јадран“, а такође и пројекту „Подриње“, који обухвата и општине Колубарског округа, којим је обухваћена и саобраћајница Ваљево –Косјерић, која је од виталног значаја за развој Колубарског округа.

Бобан Јанковић, председник општине Мионица, навео је да су наведени пројекти од значаја и за општину Мионица, и то пре свега Регионална депонија, као и водозахват „Стубо-Ровни“, одакле воду треба да добија и општина Мионица. Навео је да од инспекцијских органа очекује да више пажње посвете контроли у Бањи Врујци, и то пре свега од туристичке инспекције, јер, сматра, да се не ради довољно.

Председаваљјући, начелник округа је на ову констатацију одговорио да је већ успостављена координација са свим инспекцијама, као и редовно одржавање колегијума, тако да ће се већа пажња посветити и овом проблему. Такође је навео да је од 01.08. почела примена појединих одредби новог Закона о инспекцијском надзору, чиме ће се унапредити рад инспекција, кроз нова овлашћења и обавезе у раду.

Живорад Бојичић, председник општине Лајковац, се сложио са предлогом да у наредном периоду пажња буде усмерена на Регионалну депонију, водозахват „Стубо-Ровни“ са изградњом регионалног водовода, којим ће и општина Лајковац добити пијаћу воду, а посебно је навео интересовање за изградњу резервоара „Оштриковац“ и да треба да буде завршен до краја године. Заложио се да директори Регионалне депоније „Каленић“ и ЈП „Ровни-Колубара“, (водозахвата „Стубо-Ровни“) поднесу извештаје о раду, како би стекли увид у тренутне активности и степен обављених радова. Подржао је захтеве председника општине Мионица и других општина око појачања активности инспекцијског надзора у Бањи Врујци, као и другим општинама. 


Милан Симић, председник Скупштине општине Осечина, сложио се са другим дискутантима да треба радити на наведеним пројектима, као и другим пројектима који су од значаја за општине и Град. Заложио се за заједнички рад на “грађењу идентитета општина и Града Колубарског управног округа“, као и „умрежавање“ економије и туризма, ради заједничког наступа према другим тржиштима и подручјима.

Драган Лазаревић, председник општине Љиг, такође се сложио са претходним дискутантима да је пројекат Регионалне депоније један од најважнијих, јер и сами имају проблем за чије је решавање од највећег значаја завршетак Регионалне депоније „Каленић“. Сматра да пажњу треба усредсредити на један или два пројекта и сву пажњу усмерити на њихову реализацију. Сматра да посебну пажњу треба обратити на општине Љиг, Мионица и Осечина, јер имају најмање буџете.


У дискусији је поново учествовао Дарко Глишић, који је навео да се искристалисао задтев за се убудуће посебна пажња посвети раду и реализацији два-три пројекта. Затим је говорио о начинима аплицирања за финансирање одређених пројеката, кроз пример за аплицирање за средства за наводњавање, и да је то могуће само уз постојање добро припремљених пројеката.

У својој дискусији, народни посланик Слободан Гвозденовић,  рекао је да су две ствари важне: рад инспекција, и да треба искористити Закон који им омогућава бољи рад, и друго је рад на реализацији пројеката као што су Регионална депонија и „Стубо-Ровни“, а томе треба придодати и пројекат „Подриње“, са путним правцем Ваљево-Косјерић.


Како више није било дискусије, након излагања свих присутних представника општина Колубарског округа, начелник Горан Миливојевић се захвалио свим присутним и закључио седницу.


2.Питања и предлога није било.

Седница је завршена у 11.00 сати.
     Председник                                                                   Записник  водио,

    Савета округа                                                                Драган Јанковић
Горан Миливојевић                                                                                                                                                                     

